Masat e qeverisë amerikane pas rritjes së çmimit të naftës
Rritja e çmimeve të karburantit është shndërruar në një çështje të rëndësishme politike në Shtetet e Bashkuara
Presidenti Bush parashtroi planin e tij në fjalën që mbajti në Shoqatën e Burimeve Energjetike të Rigjenerueshme, një shoqatë që mbron idenë e gjetjes së burimeve alternative. Presidenti theksoi se mbështetja në naftën e importuar është një problem i madh: tha Presidenti. Në përpjekje për të ngadalësuar rritjen e mëtejshme të çmimeve, Presidenti Bush ka pezulluar disa masa ambjentaliste në mënyrë që të rritet sasia e naftës në treg. Po për këtë qëllim, ai po pezullon gjithashtu procesin e depozitimit të sasive të naftës në rezervat strategjike. Presidenti ritheksoi rëndësinë që kanë përpjekjet për teknologji që shfrytëzon burime të tjera energjie: Presidenti Bush rekomandoi etanolin dhe biodizelin si burime alternative. Kompania Green Eyes Auto Sales në Portland të Oregonit, shet automjete që ushqehen me biodizel. Pronarët thonë se me rritjen e çmimeve të karburantit, rritet edhe shitja e makinave. Biodizel është një lëndë që prodhohet nga vaji, si për shembull vaji i sojës apo vaji vegjetal dhe përdoret në makina që punojnë me naftë. Clark Tippin punon për kompaninë Green Eyes Auto Sales: "Pjesa më e madhe e gazit që nxjerr skapamenti shpërbëhet me lehtësi dhe është më natyrale", thotë ai. Në shtetin Indiana po ndërtohet uzina më e madhe në botë për prodhimin e biodizelit, e cila ka si lëndë të parë prodhimet bujqësore të shtetit, shpjegon guvernatori Mitch Daniels: Përpjekjet për gjetjen e zgjidhjeve vazhdojnë, dhe po ashtu vazhdojnë hetimet për të identifikuar kompani që mund të kenë nxjerrë fitime të paligjshme përmes abuzimit me çmimet e naftës. Presidenti Bush thotë se një numër agjencish janë angazhuar në hetime për të zbuluar nëse ka pasur manipulim çmimesh. //rd//